Blaze7451/Wiki-th-20250601 huggingface dataset:
กอดคอกันไว้ อย่าให้ใครเจาะกะโหลก

กอดคอกันไว้ อย่าให้ใครเจาะกะโหลก (Bullet in the Head; จีนตัวเต็ม: 喋血街頭; จีนตัวย่อ: 喋血街头; พินอิน: diéxuè jiētóu) ภาพยนตร์แอ็คชั่นสัญชาติฮ่องกง ในปี ค.ศ. 1990

**เนื้อเรื่อง**
ฮ่องกง ในปี ค.ศ. 1967 ท่ามกลางความผันผวนของการเมือง เบน, แฟรงก์ และพอล ชายหนุ่ม 3 คนเป็นเพื่อนรักกัน มาวันหนึ่งเบนกำลังจะแต่งงานกับ เจน แฟนสาว แฟรงก์จึงบากหน้าไปขอยืมเงินจาก ริงโก้ แต่ถูกริงโก้กับพวกทำร้ายจนได้รับบาดเจ็บ ขณะในงานแต่งที่ฝนกำลังตกหนัก แฟรงก์กลับมาพร้อมด้วยร่างกายที่บาดเจ็บ เมื่อเบนทราบความจริงจึงกลับไปล้างแค้นริงโก้กับพวก พร้อมแฟรงก์ ทั้ง 2 ได้ฆ่าริงโก้ตาย ตำรวจจึงตามล่าตัวอย่างหนัก ทั้ง 3 จึงต้องหนีไปเวียดนาม
ทั้ง 3 ไปที่ไซง่อน เพื่อส่งของให้กับ อาหลง มาเฟียฮ่องกงที่นั่น ทันทีที่มาถึงก็พบกับสภาพอันโหดร้ายของสงครามเวียดนามทันที เมื่อทหารสามารถยิงใครก็ได้ถ้าหากมีปืน นั่นทำให้เบนเปลี่ยนไป และพบกับ ลุค เพื่อนรุ่นพี่ที่นั่น อาหลงทำธุรกิจเถื่อนทุกอย่าง และเลี้ยง แซลลี่ นักร้องสาวชื่อดังเอาไว้เป็นโสเภณีหาเงินให้ ลุค, เบน และแฟรงก์ ต้องการจะช่วยแซลลี่ ส่วนพอลต้องการทองของอาหลง ทั้งหมดจึงยิงอย่างระห่ำกับอาหลงและลูกน้อง จนฆ่าตายได้หมด พอลสามารถเอาทองของอาหลงมาได้ แต่แซลลี่ถูกยิงได้รับบาดเจ็บ ขณะที่หนีไปต้องพบกับทหารเวียดนามพรรคพวกของอาหลงตามล่า ขณะเดียวกับพวกเวียดกงก็กำลังบุก ทั้งหมดจึงต้องยิงสู้กับทั้งเวียดนาม และเวียดกง ที่สุดแซลลี่ก็ต้องตาย ขณะที่พอลห่วงแต่ทองของตัวเองเท่านั้น ทั้งหมดถูกเวียดกงจับเป็นตัวประกัน แม้จะหนีออกมาได้ เพราะทหารอเมริกันบุกถล่ม แฟรงก์ถูกยิงได้รับบาดเจ็บ ขณะที่ซ่อนในพงหญ้าพร้อมกับเบน พอลจึงยิงเข้าที่หัวของแฟรงก์ไม่ให้ร้อง และหนีไปได้
ที่สุด แม้จะรอดมาได้ แต่แฟรงก์ก็ต้องกลายเป็นคนเสียสติ อยู่กินอย่างสุนัขข้างถนน ยังชีพอยู่ได้ด้วยการรับจ้างฆ่าคนไปวัน ๆ เบนทนเห็นสภาพของเพื่อนรักไม่ไหว จึงปลิดชีวิตแฟรงก์เสีย เมื่อกลับไปฮ่องกง พอลได้ขึ้นเป็นใหญ่ในองค์กรมาเฟีย เบนเอาหัวกะโหลกของแฟรงก์ที่มีกระสุนฝังอยู่ในหัวกลับมาเพื่อล้างแค้นให้แฟรงก์

**นักแสดง**
 เหลียง เฉาเหว่ย...เบน- จาง เซี๊ยะโหย่ว...แฟรงก์- หลี่ จื่อสง...พอล- เยิ่น ต๊ะหัว...ลุค- หยวน เจียะหยิง...เจน- โยลินดา เยิ่น...แซลลี่- โกวิท วัฒนกุล...ทหารเวียดนาม- จอห์น วู...ตำรวจฮ่องกง

**เบื้องหลัง**
Bullet in the Head เป็นภาพยนตร์จากการกำกับของจอห์น วู ที่โด่งดังมาจากผลงานประเภทเดียวกันมาก่อนหน้านี้จาก A Better Tomorrow ในปี ค.ศ. 1986 ที่ประสบความสำเร็จจนมีภาคต่อตามมาด้วยกันอีก 2 ภาค แม้ในภาคสุดท้าย จอห์น วู จะไม่ได้กำกับเอง เพราะผิดใจกับฉีเคอะ ผู้อำนวยการสร้าง ฉะนั้น ในเรื่องนี้จอห์น วู จึงรับหน้าที่ทั้งกำกับและอำนวยการสร้างเอง
ซึ่งภาพยนตร์เรื่องนี้ดำเนินไปท่ามกลางความโหดร้ายของสงครามเวียดนามและค่ายเถื่อนของเวียดกง โดยบทภาพยนตร์นั้นได้รับแรงบันดาลใจมาจากเรื่อง Blood Brothers ของจางเชอะ นอกจากนี้แล้วยังถือเป็นผลงานที่ถูกอ้างอิงถึงใน The Warlords ของปีเตอร์ ชาน ในเวลาต่อมาอีก 20 ปีด้วย
โดยถ่ายทำฉากสงครามเวียดนามที่ประเทศไทย มีนักแสดงชาวไทย คือ โกวิท วัฒนกุล ร่วมแสดงด้วยในบทประกอบ คือ ทหารเวียดนาม นอกจากนี้แล้ว จาง เซี๊ยะโหย่ว ยังได้รับรางวัลนักแสดงประกอบชายยอดเยี่ยมอีกด้วย 

**อ้างอิง**

**แหล่งข้อมูลอื่น**
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2533
หมวดหมู่:ภาพยนตร์ที่กำกับโดย จอห์น วู
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์โลดโผน
หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่มีฉากในประเทศเวียดนาม
หมวดหมู่:ภาพยนตร์ภาษาจีนกวางตุ้ง
สายฟ้ากับสมหวัง

สายฟ้ากับสมหวัง หรือ หงส์ฟ้ากับสมหวัง เป็นละครโทรทัศน์แนว โรแมนติก-คอมเมดี้ ผลิตโดยบริษัท เอ็กแซ็กท์ และ ซีเนริโอ จำกัด ผลงานบทประพันธ์ของ กษิดินทร์ แสงวงศ์ และ สุรินทร์ รุ่งสว่าง ออกอากาศครั้งแรกในปี พ.ศ. 2544 ทางช่อง 7 HD  
ในปี พ.ศ. 2555 ได้นำกลับมาสร้างใหม่โดยมีการเปลี่ยนแปลงตัวละครรวมไปถึงสลับเพศของตัวละครหลักจากชายเป็นหญิง โดยเนื้อเรื่องดัดแปลงมาจากละครโทรทัศน์หงส์ฟ้ากับสมหวังที่ออกอากาศเมื่อปี พ.ศ. 2544 ซึ่งผลิตโดยบริษัทเอ็กแซ็กท์เช่นกัน บทโทรทัศน์โดย พัณณิฏานันทณ์ ศิริเลิศ กำกับการแสดงโดย บรรเจิด พุทธโศภิษฐ์ นำแสดงโดย ภูธเนศ หงษ์มานพ, เปาวลี พรพิมล, ณัฐชา จันทพันธ์, ศิริพิชยา วิสิฐไวทยากุล, ไอยวริญท์ โอสถานนท์, พงษ์พันธ์ เพชรบัณฑูร และพิเชษฐ์ไชย ผลดี  
สายฟ้ากับสมหวังออกอากาศทุกวันจันทร์-พฤหัสบดี ออกอากาศวันแรกวันที่ 12 กันยายน พ.ศ. 2555 จนถึงวันที่ 29 ตุลาคม พ.ศ. 2555 ทางTV5 HD1 เวลา 20.25 - 21.25 น.

**เนื้อเรื่องย่อ**
สมหวัง ช่างตัดเสื้อของร้านชวนชมภูษา  ผู้เป็นพยานในคดีฆาตกรรมของคุณนายศรีสมร  ซึ่งถูกฆาตกรรมโดย แดน มโนรม ซึ่งถูกจ้างวานโดย ยอดชาย สามีรุ่นน้องของคุณนายศรีสมร  เพื่อหวังที่จะฮุบสมบัติ
แดน มโนรม  พยายามฆ่าปิดปากสมหวังแต่ไม่สำเร็จ  และสมหวังก็หันไปพึ่งตำรวจและเข้าร่วมโปรแกรมพิทักษ์พยาน  ซึ่งทางตำรวจก็ได้ส่งสมหวังให้ไปซ่อนตัวอยู่ในวงดนตรี ชูชนะ วทัญญู  โดยมีจ่ากุหลาบคอยคุ้มกันอยู่ด้วย
ในเวลาต่อมา  เมื่อ จอมขวัญ วทัญญู นักร้องนำของวงดนตรีได้ลาออกจากวงอย่างกะทันหัน  สมหวังที่มีพรสวรรค์ด้านการร้องเพลง  จึงถูกผลักดันให้ขึ้นเป็นนักร้องนำคนใหม่ของวง ชูชนะ วทัญญู
เมื่อสมหวังก้าวขึ้นเป็นนักร้องนำ  ทำให้ตกอยู่ในสถานะความเสี่ยงที่จะถูกเปิดเผยตัวจริงต่อสาธารณชน  ซ้ำร้ายยังต้องคอยหลบ แดน มโนรม ที่กำลังตามฆ่าปิดปากอยู่อีกด้วย

**นักแสดงในครั้งต่างๆ**

**นักแสดงรับเชิญ**
 รัญญา ศิยานนท์ รับบทเป็น คุณนายศรีสมร- ตั๊กแตน ชลดา- กำภู ภูริภูวดล- ภัควรรธน์ พิสิษวุฒิรัชต์- เจมส์ ชินกฤช- แดน บุรีรัมย์ รับบทเป็น เฮียจวง- ฉัตร มงคลชัย รับบทเป็น เสี่ยชัย
*ด.ญ.พิมประภา ตั้งประภาพร พ.ศ. 2544 รับบทเป็น ลไม

**เพลงประกอบละคร**
 พ.ศ. 2544 - สมหวังนะครับ ร้องโดย ก๊อต จักรพันธ์ ครบุรีธีรโชติ (เพลงเปิด)- ต้องมีสักวัน ร้องโดย ก๊อต จักรพันธ์ ครบุรีธีรโชติ (เพลงปิด)
 พ.ศ. 2555 - สมหวังนะจ๊ะ ร้องโดย เปา เปาวลี พรพิมล (เพลงเปิด)- สุดท้ายก็ต้องรักกัน ร้องโดย กัปตัน ภูธเนศ หงษ์มานพ และ เปา เปาวลี พรพิมล (เพลงปิด)

**เรตติ้ง**
ข้อมูลจากเว็บไซต์พันทิป

**แหล่งข้อมูลอื่น**
 สายฟ้ากับสมหวัง (2555)

**ความแตกต่าง**
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 5
อลิส ทอย

อลีสญาฌ์ ทอย หรือ อลิส ทอย (เกิด 1 มิถุนายน พ.ศ.2534) ลูกครึ่ง ไทย-ฮ่องกง เป็นบุตรสาวคนโตของครอบครัว ”ทอย” มีน้อง 2 คน ได้แก่ สมิทธ์ ทอยและอมิตา ทอย เริ่มเข้าวงการจากการประกวด S’Club Talented Boys and Girl 2008 และมีผลงานทั้งถ่ายแบบ เอ็มวี โฆษณา และอื่นๆ ร่วมไปถึงภาพยนตร์เรื่อง “หลุดสี่หลุด” และ “เพื่อนไม่เก่า” จากนั้นได้ตำแหน่งผู้ชนะจากรายการ “The Hunt (ถ้าใช่ ได้เกิด)” ของจีเอ็มเอ็มทีวี และได้เป็นพิธีกรในช่องแบงแชนแนลจนถึงปัจจุบัน

**การศึกษา**
 จบการศึกษาระดับประถมและมัธยมศึกษาจากโรงเรียนเซนต์โยเซฟคอนเวนต์ สายวิทย์-คณิต รุ่นโบส้ม จากนั้นสอบเทียบระดับม.6- จบการศึกษาระดับปริญญาตรี เกียรตินิยมอันดับ 1 จากคณะอักษรศาสตร์ จุฬาลงกรณ์มหาวิทยาลัย สาขาวิชาภาษาและวัฒนธรรม โทภาษาจีน (หลักสูตรนานาชาติ) รุ่นที่ 1 - จบการศึกษาระดับปริญญาโท คณะอักษรศาสตร์  จุฬาลงกรณ์มหาวิทยาลัย สาขาวิชาศิลปการละคร โดยได้รับทุนวิจัยมหาบัณฑิต สกว. ด้านมนุษยศาสตร์-สังคมศาสตร์

**ผลงาน**

**ละคร**
ช็อกโกแลต 5 ฤดู: รับบท ฟ้าใส
*Forward ท้าเวลา พลิกอนาคต ตอน หากฉันรู้สักนิด ว่า.... : รับบท เกด
*ตามรอยพระราชาจากภูผาสู่มหานที: รับบท นารา คู่กับ ร้อยเอก ณัชร นันทโพธิ์เดช

**ซีรีส์**
 รักจริงปิ๊งเก้อ ตอน Leave Me ทิ้ง รับบท ส้ม- รักจริงปิ๊งเก้อ ตอน AnotHER Love รักนี้ให้เธอ รับบท เอ๋ย- Wifi Society ตอน Be My Dad ปะป๊ากับเทวดาตัวน้อย รับบท กรีน- Ugly Duckling รักนะเป็ดโง่ ตอน Don’t อย่ามองนะถ้าไม่อยากตกหลุมรัก รับบท วิเวียน- Love Songs Love Stories เพลง รุนแรงเหลือเกิน รับบท สุภัค- U-Prince Series รับบท ซิลเวียร์ (U-Prince U Report)- SOTUS The Series พี่ว้ากตัวร้ายกับนายปีหนึ่ง รับบท น้ำตาล- Little Big Dream ความฝันอันสูงสุด- Love Songs Love Series 2 ตอน ไกลแค่ไหนคือใกล้ รับบท บิว- My Dear Loser รักไม่เอาถ่าน ตอน Happy Ever After รับบท นะโม- Kiss Me Again จูบให้ได้ถ้านายแน่จริง รับบท สินี- Happy Birthday วันเกิดของนาย วันตายของฉัน รับบท เจน- Wolf เกมล่าเธอ รับบท สาวจีนชุดดำ- เจ้าหญิงเม็ดทราย รับบท เหมียว- Who Are You เธอคนนั้นคือฉันอีกคน รับบท ครูเมย์

**ภาพยนตร์**
หลุดสี่หลุด (ฮูอากง): รับบท เจ๊สอง
*เพื่อนไม่เก่า: รับบท ซันนี่

**มิวสิกวีดีโอ**
เพลง ไม่บริสุทธิ์ใจ: The Worm
*เพลง ใช่สิ: ริท เดอะสตาร์
*เพลง เพี้ยง: ริท เดอะสตาร์ Feat.เซน เดอะสตาร์
*เพลง ฉันต้องคู่กับเธอ: Room39
*เพลง กะทันหัน : Project Love Pill 2 by Fongbeer (Lowfatband , ฟิล์ม บงกช และ รุจ ศุภรุจ)
*เพลง ที่รัก : แอน ธิติมา
*เพลง เกินมาตรฐาน :  นนท์ ธนนท์

**ละครเวที**
สยามมิสฉัน เดอะมิวสิเคิล ของคณะอักษรศาสตร์ จุฬาลงกรณ์มหาวิทยาลัย พ.ศ. 2555: รับบท แอนนา ฟิช (แอนนี่)
*น้ำพุ (ละครสั้น) รับบทเป็น กบ พี่สาวของน้ำพุ

**พิธีกร**
พิธีกรภาคสนาม: รายการ 9@Siam,2 piece 2 please
*เอ็มทีวีไทยแลนด์
*แบงแชนแนล: รายการ Pepsi Music Station (LIVE)
*แบงแชนแนล: รายการ Treat Me Please
*พิธีกรรายการ Viewfinder (รายการหนังที่ยังไม่มีใครคิดจะทำตาม) ทางช่อง superบันเทิง ทุกวันเสาร์ เวลา 21.00 น.*พิธีกรรายการ Science Guide ทางช่อง MCOT ทุกวันหยุดนักขัตฤกษ์

**อ้างอิง**
  name/f/p10811.html อลิส ทอย-  อลิส ทอย : เลือกเรียนในสิ่งที่ชอบ date=2012-11-01 -  อลิส (ทอย) ในแดนมหัศจรรย์ date=2012-05-12 

**แหล่งข้อมูลอื่น**
happyalicetsoi
*happyalicetsoi
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายฮ่องกง
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:พุทธศาสนิกชนชาวไทย
เจ้าราชบุตร (น้อยดาวแก้ว ณ ลำพูน)

เจ้าราชบุตรดาวแก้ว หรือ เจ้าน้อยดาวแก้ว (พ.ศ. 2409- พ.ศ. 2444) เป็นราชบุตรในเจ้าดาราดิเรกรัตนไพโรจน์ เจ้าผู้ครองนครลำพูน องค์ที่ 7 กับแม่เจ้าบุเทวี

**พระประวัติ**
เจ้าน้อยดาวแก้ว เป็นราชบุตรองค์ที่ 7 ในเจ้าหลวงดาราดิเรกรัตน์ไพโรจน์ เจ้าผู้ครองนครลำพูน กับแม่เจ้าบุ เกิดเมื่อปี พ.ศ. 2409 เมื่อเยาว์วัยได้บรรพชาเป็นสามเณร และเข้าศึกษาที่วัดพระเจดีย์หลวง จนสำเร็จการศึกษาจึงได้ลาสิกขาออกมาอาศัยอยู่กับเจ้าบิดา
เจ้าน้อยดาวแก้ว ได้เข้ารับราชการเป็นเสมียนคลัง เมื่อปี พ.ศ. 2422 และในปี พ.ศ. 2430 ได้ไปรับราชการเป็นข้าหลวงกองแผน ไปตรวจเขตแดน หลังจากกลับจากตรวจเขตแดนก็ได้ลาออกจากหน้าที่ราชการ และในปี พ.ศ. 2436 ได้รับพระราชทานสัญญาบัตรเป็น "เจ้าราชบุตร" ชื่อว่า "เจ้าราชบุตรดาวแก้ว" และได้รับพระราชทานเครื่องราชอิสริยาภรณ์ วิจิตราภรณ์ 1 ดวง กับเครื่องยศ คือ พานเงิน เครื่องในเงินถมยาเขียว คนโทเงินถมดำ กระโถนเงินถมดำ และกลับไปรับราชการที่นครลำพูน
ในปีถัดมาได้รับแต่งตั้งให้รับราชการทหารประจำนครลำพูน และได้รับพระราชทานเหรียญรัชฎาภิเศก เหรียญประพาศมาลา ในปี พ.ศ. 2441 จนกระทั่งในปี พ.ศ. 2443 ได้รับแต่งตั้งเป็นเสนาทหารยศชั้น ตรี
เจ้าราชบุตรดาวแก้ว ป่วยด้วยโรคฝี ในปลายปี พ.ศ. 2443 และถึงแก่กรรมเมื่อวันที่ 20 กรกฎาคม พ.ศ. 2444 เวลาทุ่มเศษ และมีพิธีศพตามประเพณีเมื่อวันที่ 25 กรกฎาคม พ.ศ. 2444

**เครื่องราชอิสริยาภรณ์**
 พ.ศ. 2441 - 80px เหรียญรัชฎาภิเศกมาลา- พ.ศ. 2441 - 80px เหรียญประพาสมาลา

**พงศาวลี**

**อ้างอิง**
หมวดหมู่:เจ้านายฝ่ายเหนือ
หมวดหมู่:เจ้าราชบุตร
หมวดหมู่:สกุล ณ ลำพูน
หมวดหมู่:ราชโอรสและราชธิดาในเจ้าผู้ครองนครลำพูน องค์ที่ 7
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:เสียชีวิตจากฝีดาษ
หมวดหมู่:ราชโอรสในเจ้าผู้ครองนครฝ่ายเหนือ‎
มาสค์ไรเดอร์โอส เดอะมูวี่ WONDERFUL โชกุนและคอร์เมดัลทั้ง 21

มาสค์ไรเดอร์โอส เดอะมูวี่ วันเดอร์ฟูล โชกุน และคอร์เมดัลทั้ง 21 (Gekijōban Kamen Raidā Ōzu Wandafuru: Shōgun to Nijū-ichi no Koa Medaru) เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี ซีรีส์เรื่องมาสค์ไรเดอร์โอส เริ่มออกฉายในประเทศญี่ปุ่นเมื่อวันที่ 6 สิงหาคม ค.ศ. 2011 ในระบบ3 มิติ พร้อมกับภาพยนตร์เรื่อง ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า

**มาสค์ไรเดอร์ที่ปรากฏ**

**มาสค์ไรเดอร์โอส บราคาวานิคอมโบ**
ส่วนสูง: 198 ซม.
*น้ำหนัก: 90 กก.
*พลังชก: 6 ตัน
*พลังเตะ: 15 ตัน
*ระดับการกระโดดสูง: 90 เมตร
*ระดับการวิ่ง: 100 เมตร / 5.8 วินาที

**เพลงประกอบ**
เพลงประกอบ
*lit. "Let's Hold Hands"
**เนื้อเพลงโดย: Shoko Fujibayashi
**ประพันธ์โดย & เรียบเรียงโดย: Shuhei Naruse
**ศิลปิน: Ken Matsudaira feat. Eiji & Ankh (Shu Watanabe & Ryosuke Miura)

**อ้างอิง**

**แหล่งข้อมูลอื่น**
 Official website for The Shogun and the 21 Core Medals & Gokaiger: The Flying Ghost Ship- The 21 Leading Actors and Core Medals date=2011-07-02 
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์มาสค์ไรเดอร์
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์เดินทางข้ามเวลา
มาสค์ไรเดอร์โฟร์เซ เดอะมูวี่ Everyone, Space is here!

มาสค์ไรเดอร์โฟร์เซ เดอะ มูฟวี่ Everyone, Space is here! (Kamen Raidā Fōze Za Mūbī Minna de Uchū Kitā! - มาสค์ไรเดอร์โฟร์เซ มุ่งสู่ห้วงอวกาศของทุกคน!) เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี ซีรีส์เรื่องมาสค์ไรเดอร์โฟร์เซ เริ่มออกฉายในประเทศญี่ปุ่นเมื่อวันที่ 4 สิงหาคม ค.ศ. 2012 พร้อมกับภาพยนตร์เรื่อง โทคุเมย์ เซนไท โกบัสเตอร์ส THE MOVIE จงปกป้อง โตเกียวเอเนอร์ทาวเวอร์ ไว้ให้ได้!

**เนื้อเรื่อง**

**ตัวละคร**

**OSTO Legacy**
จิเอบะ ฮารุมิ (冴葉 晴海)
ชิโรยามะ ชิซุกะ (白山 静)

**สหพันธ์อลิเซีย**
อิงกะ บลิงก์ (インガ・ブリンク)

**เพลงประกอบ**
เพลงประกอบ- "Voyagers"
** เนื้อเพลงโดย: Shoko Fujibayashi
** ประพันธ์โดย & เรียบเรียงโดย: COZZi
** ศิลปิน: nihongo|Anna Tsuchiya|土屋 アンナ|Tsuchiya Anna

**อ้างอิง**

**แหล่งข้อมูลอื่น**
 Official website for Space, Here We Come! date=2012-05-29  & Go-Busters: Protect the Tokyo Enetower!
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์มาสค์ไรเดอร์
ลี้ชิวจุ้ย

ลี้ชิวจุ้ย หรือ หลี่ชิวสุ่ย (c=李秋水) ลี้ชิวจุ้ย เป็นตัวละครจากเรื่อง 8 เทพอสูรมังกรฟ้า เป็นศิษย์น้องลำดับที่ 3 ของ สำนักสราญรมย์ โดยเป็นศิษย์น้องของ บ้อไง้จื้อ (อู๋หยาจื่อ) และ นางเฒ่าทาริกา (เทียนซานถงเหล่า) นอกจากนี้ยังเป็นมารดาของเฮ้ง (หวัง) ​ฮูหยิน และเป็นยายของเฮ้งอี้เหงียน (หวังอวี่เยี่ยน) อีกด้วย
ในบรรดาศิษย์สราญรมย์ทั้งหมด บ้อไง้จื้อมีฝีมือสูงส่งที่สุด จึงได้เป็นเจ้าสำนัก แม้จะนับเป็นศิษย์น้องรองจากศิษย์ทั้งหมด 3 คน (นางเฒ่าทาริกาเป็นศิษย์พี่ใหญ่) ทั้งนางเฒ่าทาริกา และลี้ชิวจุ่ยต่างก็แอบมีใจให้กับบ้อไง้จื้อทั้งคู่ จึงมักชิงรักหักสวาทกันอยู่เสมอมา ครั้งหนึ่ง นางได้ลอบทำร้ายนางเฒ่าทาริกาจนบาดเจ็บสาหัสขณะที่นางกำลังฝึกวิชาหกบรรจบมีแต่เราเป็นเอกะ ส่งผลให้นางเฒ่าทาริกามีร่างกายแคระแกรนเหมือนเด็ก ไม่เจริญเติบโตตามอายุ
ทั้ง ๆ ที่ทั้ง 2 ต่อสู้กันแย่งชิงมาตลอด ทว่าแทนที่จะมีใจให้ใครคนใดคนหนึ่ง บ้อไง้จื้อกลับไปมีใจให้กับน้องสาววัย 11 ขวบ ของลี้ชิวจุ้ยแทน (ไม่ได้มีการระบุไว้ว่าชื่ออะไร ในภาพยนตร์เวอร์ชันต่าง ๆ มีชื่อแตกต่างกันทั้งหลี่ชางไห่ หรือไม่ก็หลี่ชิวเซียง) แม้จะมีลูกด้วยกัน คือ หลี่ชิงเมิ่ง (หวังฮูหยิน) แต่นางก็เป็นเสมือนตัวแทนของน้องสาวเท่านั้น
หลังจากหนีจากบ้อไง้จื้อไปแล้ว นางได้ไปเป็นสนมของจักรพรรดิ์แห่งแคว้นซีเซี่ย หลี่เหยียนห้าว มีโอรส คือ หลี่เหลี่ยงจั้ว และมีหลานสาวอีกคน คือ องค์หญิงซีเซี่ย หรือหมั่งโกว เมิ่งกู ที่นางเฒ่าทาริกาอุ้มสมพามาให้ได้พบกับฮือเต็ก (ซีจุ๊) สำหรับบุตรสาว คือ หลี่ชิงเมิ่ง นั้น ได้นำไปฝากให้คนอื่นเลี้ยง เมื่อเติบโตขึ้นมาก็แต่งเข้าบ้านสกุลหวัง เป็นหวังฮูหยิน ซึ่งหวังฮูหยินนั้นมีหน้าตาเหมือนกับลี้ชิวจุ้ยผู้เป็นแม่มาก และหวังอวี่เยี่ยนผู้เป็นบุตรสาวนั้นก็มีหน้าตาเหมือนกับหวังฮูหยินผู้เป็นแม่เช่นกัน
นอกจากลูกสาว (หวังฮูหยิน) และหลานสาว (หวังอวี่เยี่ยน) แล้ว น้องสาวฝาแฝดของนางก็น่าจะมีหน้าตาละม้ายคล้ายกับนางด้วยเช่นกัน เพราะฉะนั้น เมื่อต้วนอื้อ (ต้วนอี้) พบหวังอวี่เยี่ยนเป็นครั้งแรก จึงได้นึกว่าเป็นคนเดียวกับรูปสลักพี่นางฟ้า (บ้อไง้จื้อใช้ลี้ชิวจุ้ยเป็นต้นแบบ แล้วต่อมาจึงสร้างมโนภาพไปเองว่าเป็นน้องสาวของลี้ชิวจุ้ย) ในถ้ำไร้ประมาณที่บ้อไง้จื้อเคยอาศัยอยู่กับลี้ชิวจุ้ยนั่นเอง
หมวดหมู่:ตัวละครของกิมย้ง
หมวดหมู่:แปดเทพอสูรมังกรฟ้า
หอยนักล่าเกลียวเชือก

หอยนักล่าเกลียวเชือก (Diaphera prima) เป็นหอยนักล่าในวงศ์ Diapheridae ซึ่งเป็นหอยวงศ์ใหม่ของโลก คำว่า 'prima' เป็นภาษาละติน แปลว่า ครั้งแรกหรือที่หนึ่ง หมายถึงการพบหอยในวงศ์ Diaperidae และสกุล Diaphera เป็นครั้งแรกในประเทศไทย

**ลักษณะทั่วไป**
เปลือกรูปทรงกระบอกเรียว มีสีขาวเวียนขวาและเรียบ สูงประมาณ 6.2 มิลลิเมตร กว้าง 2 มิลลิเมตร เปลือกมี 7-8 ชั้น ปลายยอดมนทู่ มีเปลือกคอยาวและฟันที่แหลมคมซึ่งใช้ใการล่าเหยื่อ

**แหล่งอาศัย**
มักอาศัยตามพื้นที่ชื้น มีเศษซากใบไม้ทับถมเน่าเปื่อยโดยเฉพาะในแนวเขาหินปูน มักหลบซ่อนอยู่ใต้ซากใบไม้ในตอนกลางวันและออกหากินหลังฝนตก ขณะที่มีอากาศชื้นและตอนกลางคืน โดยจะล่าหอยชนิดอื่นที่มีขนาดเล็กและไข่แมลงต่างๆ เป็นอาหาร ซึ่งมีความสำคัญต่อระบบนิเวศในพื้นที่ ในด้านการควบคุมประชากรแมลงไม่ให้มีมากจนเกินไป

**การแพร่กระจาย**
หอยในสกุลนี้ส่วนใหญ่พบในประเทศฟิลิปปินส์ประมาณ 40 ชนิด   ในประเทศอื่นๆ แถบอินโดจีนพบ 5 ชนิด ส่วนในประเทศไทยพบเฉพาะในภาคตะวันออก ตามแนวเขาหินปูน ในเขตอำเภอบ่อทอง จังหวัดชลบุรี, อำเภอเขาชะเมา จังหวัดระยอง และอำเภอเขาฉกรรจ์ จังหวัดสระแก้ว

**สถานภาพ**
เสี่ยงต่อการสูญพันธุ์

**การค้นพบ**
ถูกค้นพบครั้งแรกโดย ศาสตราจารย์ ดร.สมศักดิ์ ปัญหา อาจารย์ภาควิชาชีววิทยา คณะวิทยาศาสตร์ จุฬาลงกรณ์มหาวิทยาลัย ที่อำเภอบ่อทอง จังหวัดชลบุรี

**อ้างอิง**
น
อับเนร์ มาเรส

อับเนร์ มาเรส หรือ อับเนร์ มาเรส มาร์ติเนซ  นักมวยสากลอดีตแชมป์โลก 3 รุ่น ชาวเม็กซิโกเชื้อสายอเมริกัน

**ประวัติ**
มาเรสเริ่มด้วยการชกมวยสากลสมัครเล่น ติดทีมชาติเม็กซิโก และได้เหรียญทองในกีฬาอเมริกากลางเมื่อ พ.ศ. 2545 และเหรียญเงินกีฬาแพนอเมริกัน พ.ศ. 2546 จากนั้นมาเรสขึ้นชกมวยสากลอาชีพครั้งแรกเมื่อ  6 มกราคม พ.ศ. 2548 ชนะทีเคโอ​ หลุยส์ มาลาวี ยก 2 จากนั้น ชกชนะเรื่อยมาจนได้ครองแชมป์ NABA-WBO รุ่นแบนตัมเวท เมื่อ 7 กันยายน พ.ศ. 2550 ชนะน็อค อิลิโดร การ์เซีย ยก 7 ป้องกันแชมป์ได้ 2 ครั้ง ก่อนจะชิงแชมป์โลก IBF รุ่นแบนตัมเวท แต่ไม่สำเร็จ เมื่อทำได้เพียงเสมอกับโยนิ เปเรซเมื่อ 22 พฤษภาคม พ.ศ. 2553

หลังจากชิงแชมป์ไม่สำเร็จ มาเรสหันไปชิงแชมป์โลก IBO รุ่นแบนตัมเวท เมื่อ 11 ธันวาคม พ.ศ. 2553 เป็นฝ่ายชนะคะแนน วิค ดาร์ชิเนียน ได้แชมป์มาครอง ก่อนจะชิงแชมป์โลก IBF รุ่นแบนตัมเวท อีกครั้ง คราวนี้เป็นฝ่ายชนะคะแนน โจเซฟ อัดเบโก เมื่อ 13 สิงหาคม พ.ศ. 2554 ได้ครองแชมป์โลก หลังจากนั้น อัดเบโกยังข้องใจ ขอแก้มืออีกครั้ง ซึ่งมาเรสเป็นฝ่ายชนะคะแนนอย่างขาดลอยได้อีก จนกระทั่ง โทชิอากิ นิชิโอกะ สละแชมป์โลก WBC รุ่นซูเปอร์แบนตัมเวท มาเรสได้ขึ้นชิงแชมป์โลกที่ว่าง ชนะคะแนน เอริก โมเรล อดีตแชมป์โลกรุ่นฟลายเวท ได้ครองแชมป์อีกรุ่นหนึ่งเมื่อ 21 เมษายน พ.ศ. 2555 และได้พบกับความพ่ายแพ้ครั้งแรกให้กับ โจนิ กอนซาเลซ นักชกรุ่นเก๋ามากประสบการณ์ โดยแพ้ทีเคโอ​ยกที่ 1 เท่านั้น ถือเป็นการพ่ายแพ้ครั้งแรกในชีวิตมวยอาชีพของมาเรส

**เกียรติประวัติ**
 แชมป์ NABA-WBO รุ่นแบนตัมเวท
** ชิง 7 กันยายน 2550 ชนะอาร์ทีดี​ อิสิโดร การ์ซิอา ยก 7
** ป้องกันแชมป์ครั้งที่ 1 17 พฤศจิกายน 2550 ชนะคะแนน ดามิอัน ดาบิด มาร์ซิอาโน
** ป้องกันแชมป์ครั้งที่ 2 15 มีนาคม 2551 ชนะทีเคโอ​ ดิออสกาโด กาบี ยก 2- แชมป์โลก IBO รุ่นแบนตัมเวท และแชมป์ WBC Silver รุ่นแบนตัมเวท
** ชิง 11 ธันวาคม พ.ศ. 2553 ชนะ​คะแนน​ วิค ดาร์ชิเนียน 
** ป้องกันแชมป์ครั้งที่ 1 และชิงแชมป์โลก IBF ในรุ่น​เดียวกัน​ 13 สิงหาคม พ.ศ. 2554 ชนะคะแนน โจเซฟ อัดเบโก
** ป้องกันแชมป์ครั้งที่ 2 3 ธันวาคม 2554 ชนะคะแนน โจเซฟ อัดเบโก
** สละแชมป์- แชมป์โลก WBC รุ่นซูเปอร์แบนตัมเวท
** ชิง 21 เมษายน  2555 ชนะคะแนน เอริก โมเรล
** ป้องกันแชมป์ครั้งที่ 1 10 พฤศจิกายน​ 2555 ชนะคะแนน อันเซลโม โมเรโน
** สละแชมป์​- แชมป์โลก WBC รุ่นเฟเธอร์​เวท
** ชิง 4 พฤษภาคม​ 2556 ชนะทีเคโอ​ ดานิเอล ปอนเซ เด เลออน ยก 9
** เสียแชมป์ 24 สิงหาคม 2556 แพ้ทีเคโอ​ โจนิ กอนซาเลซ ยก 1- แชมป์โลก WBA รุ่นเฟเธอร์เวท
** ชิง 10 ธันวาคม 2559 ชนะคะแนน เฆซุส กูเอยาร์
** ป้องกันแชมป์ครั้งที่ 1 14 ตุลาคม 2560 ชนะคะแนนโดยเทคนิค อันเดรส กูเตร์เรส ยก 4
** เสียแชมป์​ 9 มิถุนายน​ พ.ศ. 2561 แพ้คะแนน​ เลโอ ซานตา กรุซ  - เคยชิงแชมป์ต่อไปนี้แต่ไม่สำเร็จ
** ชิงแชมป์โลก IBF รุ่นแบนตัมเวท เมื่อ 22 พฤษภาคม พ.ศ. 2553 เสมอกับ โยนิ เปเรซ
** ชิงแชมป์โลก WBA (ซูเปอร์แชมป์​) รุ่นเฟเธอร์เวท เมื่อ 29 สิงหาคม พ.ศ. 2558 แพ้คะแนน​ เลโอ ซานตา กรุซ

**อ้างอิง**
 ฅนเหล็ก. แอบเนอร์ มาเรส. นิตยสารมวยโลก. ปีที่ 30 เล่มที่ 1342 15 – 21 กุมภาพันธ์ 2555 

**แหล่งข้อมูลอื่น**
http://www.abnermares.com/ date=2013-05-18 -  สถิติการชก boxrec.com - Yahoo! Sports- 2002 cadets- Juniors 2004- Profile of Mares in Germany's SPIEGEL magazine (English version)
หมวดหมู่:นักมวยสากลชาวเม็กซิโก
หมวดหมู่:นักมวยสากลสมัครเล่นชาวเม็กซิโก
หมวดหมู่:แชมป์โลก IBF
หมวดหมู่:แชมป์โลก WBC
หมวดหมู่:บุคคลจากกัวดาลาฮารา
หมวดหมู่:แชมป์โลก WBA
เจ้าบุษบง ณ ลำปาง

เจ้าบุษบง ณ ลำปาง (พ.ศ. 2456 - พ.ศ. 2546) ราชธิดาองค์สุดท้ายในเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 กับหม่อมเล็ก เป็นเจ้านายชั้นราชธิดาในเจ้าผู้ครองนครผู้มีอายุยืนนานที่สุด และพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระมหากรุณาธิคุณโปรดเกล้าฯ รับพระศพไว้ในพระบรมราชานุเคราะห์ พร้อมพระราชทานหีบทองราชนิกูลลายก้านแย่ง ชั้น "หม่อมเจ้า"

**พระประวัติ**
เจ้าบุษบง ณ ลำปาง ประสูติเมื่อวันที่ 27 พฤษภาคม พ.ศ. 2456 เป็นราชธิดาของเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 (องค์สุดท้าย) กับหม่อมเล็ก ณ ลำปาง จบการศึกษาจากโรงเรียนวัฒนาวิทยาลัย กรุงเทพมหานคร 
สมรสกับเจ้ามงคล ณ ลำปาง มีบุตรธิดา 9 คน คือ- เจ้ามาลี จันทนา- เจ้าดวงตา ณ ลำปาง- เจ้านคร ณ ลำปาง- เจ้าเดือน ณ ลำปาง- เจ้านภดล ณ ลำปาง- เจ้านภา ตันตรานนท์- เจ้าอาคม ณ ลำปาง- เจ้าประดิษฐ์ ณ ลำปาง- เจ้านพพร ณ ลำปาง
เจ้าบุษบง ณ ลำปาง ได้เข้ารับราชการเป็นผู้ถวายงานในเจ้าดารารัศมี พระราชชายา
เจ้าบุษบง ณ ลำปาง ถึงแก่อนิจกรรมด้วยโรคชรา เมื่อวันที่ 14 พฤษภาคม พ.ศ. 2546 และได้รับโปรดเกล้าฯ พระราชทานหีบประกอบเกียรติยศ พวงมาลาจากพระบรมวงศานุวงศ์ ผ้าไตร ดอกไม้จัน และพระราชทานเพลิงศพ เมื่อวันที่ 25 พฤษภาคม พ.ศ. 2546 ณ ฌาปนสถานพระบาท อำเภอเมืองลำปาง จังหวัดลำปาง

**ราชตระกูล**

**อ้างอิง**
หมวดหมู่:เจ้าหญิงลำปาง
หมวดหมู่:สกุล ณ ลำปาง
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 13
หมวดหมู่:บุคคลจากโรงเรียนวัฒนาวิทยาลัย
หมวดหมู่:ราชธิดาในเจ้าผู้ครองนครฝ่ายเหนือ‎
เหงือกปลาหมอ

เหงือกปลาหมอชื่อท้องถิ่น: แก้มหมอ, แก้มหมอเล, จะเกร็ง, นางเกร็ง, อีเกร็ง, เหงือกปลาหมอน้ำเงิน (Acanthus ebracteatus) เป็นพืชล้มลุกที่มักพบเป็นพืชชั้นล่างในป่าชายเลนในเอเชียตะวันออกเฉียงใต้ สำหรับในประเทศไทย ถือเป็นพรรณไม้ที่มีชื่อเสียงในจังหวัดสมุทรปราการ อยู่บริเวณริมแม่น้ำเจ้าพระยาฝั่งตะวันออกเหนือปากคลองมหาวงษ์และโรงเรียนนายเรือ ประโยชน์ของเหงือกปลาหมอนั้น เป็นสมุนไพรใกล้ตัวหรืออาจจะเรียกว่าสมุนไพรชายน้ำ/สมุนไพรชายเลนก็ได้ ช่วยรักษาโรคได้มากมายหลายชนิด

**การแพร่กระจายและถิ่นที่อยู่อาศัย**
เกิดเองตามบริเวณป่าชายเลน ชอบขึ้นตามชายน้ำริมลำคลอง ชายฝั่งแม่น้ำที่มีน้ำเค็ม-น้ำกร่อยขึ้นถึง หรือที่ชุ่มชื้นทั่วไป ไม่ชอบที่ดอนเหงือกปลาหมอนั้นจะพบอยู่ 2 พันธุ์ คือ ชนิดที่เป็นดอกสีขาวและดอกสีม่วง ดอกสีขาวจะพบมากในทางภาคกลางและภาคตะวันออกส่วนดอกสีม่วงจะพบมากทางภาคใต้

**ลักษณะทั่วไป**

**ต้น=== 
เป็นพืชที่มีลักษณะเป็นไม้พุ่ม มีความสูงถึง 1.5 เมตร  ลำต้นของพืชชนิดนี้จะมีลักษณะแข็ง มีหนามอยู่ตามข้อของลำต้น  ถ้าเป็นต้นที่เจริญเติบโตตามธรรมชาติหรือไม่มีการตัดออกไป จะมีลักษณะของลำต้นตั้งตรงพุ่งสูงขึ้น แต่ถ้ามีการตัดออกนำไปใช้ประโยชน์บ้างก็จะแตกเป็นพุ่มออกมาใหม่

**ใบ**
ใบจะมีลักษณะแข็ง มีหนามคมอยู่ริมขอบใบและปลายใบ ผิวใบเรียบมันเนื้อใบเหนียวแข็ง

**ดอก**
ออกที่ปลายกิ่ง มีลักษณะของดอกเป็นดอกช่อตั้งตรง มีสีม่วง สีฟ้า หรือสีขาว มีกลีบรองดอก 4 กลีบ บริเวณของกลางดอกนั้นจะมีเกสรของตัวผู้และเกสรตัวเมียอยู่

**ผล**
เป็นฝักรูปไข่หรือทรงกระบอก

**การขยายพันธุ์**
ขยายพันธุ์โดยการใช้เมล็ด เป็นพรรณไม้ที่ขึ้นกลางแจ้ง เจริญเติบโตได้ดีในที่ร่มและมีความชื้นสูง ใช้กิ่งปักชำ

**สรรพคุณ**
ราก : สรรพคุณช่วยขับเสมหะ แก้หืด แก้อัมพาต บำรุงประสาท รักษามุตกิดระดูขาว
*ต้น : รสเค็มกร่อย สรรพคุณแก้ปวดศีรษะ ช่วยถอนพิษ แก้ลมพิษ แก้พิษฝีดาษ ถ้าใช้ทาจะช่วยโรคเหน็บชาได้
*ใบ : รสเค็มกร่อยร้อน สรรพคุณช่วยรักษาแผลอักเสบ แก้โรคผิวหนัง แก้ไข้ แก้ปวดต่างๆ รักษากลากเกลื้อน ใช้นำคั้นจากใบนำมาทาศีรษะ จะช่วยในการบำรุงรากผม
*ผล : รสเผ็ดร้อน สรรพคุณช่วยถอนพิษ ขับโลหิต
*เมล็ด : รสเผ็ดร้อน สรรพคุณช่วยขับน้ำเหลืองที่เสีย ขับพยาธิ ปิดพอกฝี
ใช้เหงือกปลาหมอทั้ง 5 (ราก,ต้น,ใบ,ผล,เมล็ด) มีสรรพคุณช่วยแก้พิษฝี แก้มะเร็ง ช่วยในการเจริญอาหาร ช่วยให้เลือดลมปกติ

**เชิงอรรถ**

**อ้างอิง**

**แหล่งข้อมูลอื่น**
หมวดหมู่:สมุนไพรไทย
หมวดหมู่:วงศ์เหงือกปลาหมอ
หมวดหมู่:ไม้ป่าชายเลน
นกปากห่าง

นกปากห่าง (Anastomus oscitans)  จัดอยู่ในวงศ์นกกระสา (Ciconiidae) จัดเป็นนกในวงศ์นี้ขนาดเล็ก แต่จุดเด่นที่ไม่เหมือนนกชนิดอื่นก็คือปากที่ยามหุบจะเหลือช่องตรงกลาง ทำให้มันคาบเปลือกหอยโข่งและหอยเชอรี่ที่ทั้งกลมทั้งลื่นได้อย่างช่ำชอง เมื่อจับหอยได้แล้วมันจะคาบไปหาทำเลเหมาะ ๆ เพื่อใช้จะงอยปากทำหน้าที่เหมือนแหนบจิกเนื้อหอยออกมากิน

**ลักษณะทั่วไป**
ตัวผู้และตัวเมียคล้ายกัน มีขายาว คอยาว ปากใหญ่ส่วนกลางของปากห่างออกเพื่อคาบหอยโข่งซึ่งกลมลื่นได้ ขนตามตัวมีสีขาวมอ ๆ หางมีสีดำแกมน้ำเงิน ขนปลายปีกมีสีเหมือนและเป็นแถบสีดำ นกปากห่างมีลำตัวยาว 32 นิ้ว ชอบอยู่เป็นฝูง ทำรังบนต้นไม้ ทำรังด้วยเรียวไม้แบบนกยางหรือรังกา ออกไข่ครั้งละ 2-4 ฟอง ตัวผู้และตัวเมียจะผลัดกันกกไข่ ในการผสมพันธุ์ เวลาตัวผู้ขึ้นทับตัวเมียนั้น นกตัวผู้จะใช้เท้าจับขอบปีกหน้าของตัวเมียไว้แน่น ทั้งสองตัวจะกระพือปีกช่วยการทรงตัว ตัวผู้จะแกว่งปากของมันให้กระทบกับปากของตัวเมียอยู่ตลอดเวลาที่ทำการทับ ลูกนกเมื่อออกจากไข่ใหม่ ๆ จะไม่มีขน หลังจากนั้นไม่กี่วันก็มีขนปุยขาว ๆ คลุม อีกราวเกือบ 2 เดือนก็มีปีกหางแข็งแรงแล้วก็เริ่มหัดบิน 

**ถิ่นอาศัย**
ประชากรนกปากห่างในประเทศไทยมีประมาณ 300,000-400,000 ตัว และมีแนวโน้มเพิ่มขึ้น มักพบในภาคกลางและอีสาน แต่เนื่องจากเป็นนกที่อพยพย้ายถิ่นหากินตามฤดูกาล ทำให้พบได้ในหลายประเทศ ซึ่งในประเทศไทยในเดือนมิถุนายนจะพบเห็นได้มากที่สุด เนื่องจากนกชนิดนี้ได้อพยพกลับมา โดยประเทศไทยเป็นพื้นที่แหล่งทำรังวางไข่ที่สำคัญที่สุดของนกปากห่าง และเป็นพื้นที่อาศัยที่รองรับประชากรของนกปากห่างมากกว่า 90 เปอร์เซ็นต์ของประชากรทั้งโลก

**แหล่งอาหาร**
พบทุกภาคในประเทศไทย แต่มักพบมากที่ภาคกลาง บริเวณนาข้าว นกชนิดนี้มักชอบกินหอยเชอร์รี่และหอยโข่ง โดยสถานที่ ๆ ขึ้นชื่อว่าเป็นแหล่งอาศัยของนกปากห่างที่เป็นที่รู้จักกันดี คือ วัดไผ่ล้อม อำเภอสามโคก จังหวัดปทุมธานี และยังมีตามสวนนกทั่วไปเช่นสวนนกประโคนชัย จังหวัดบุรีรัมย์

**การแพร่กระจายพันธุ์**
นกปากห่างแพร่กระจายพันธุ์ อยู่ในทวีปเอเชียตอนใต้ตั้งแต่ปากีสถาน อินเดีย เนปาล ศรีลังกา บังกลาเทศ พม่า ไทย ประเทศแถบอินโดจีน จำนวนในแต่ละประเทศไม่สม่ำเสมอตลอดทั้งปี   เพราะนกปากห่างมีการอพยพย้ายถิ่นไป ๆ มา ๆ ระหว่างประเทศเหล่านี้ตลอดทั้งปี เพื่อหาแหล่งหากินและทำรังวางไข่

**ระเบียงภาพ**

**อ้างอิง**

**แหล่งข้อมูลอื่น**
หมวดหมู่:วงศ์นกกระสา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศปากีสถาน
หมวดหมู่:นกในประเทศอินเดีย
แม่แบบ:เหตุการณ์ปัจจุบัน/2555 กันยายน 5

* เกิดแผ่นดินไหวขนาด 7.6 แมกนิจูด 87 ไมล์ทางตะวันตกของกรุงซานโฮเซ เมืองหลวงของคอสตาริกา ส่งผลให้มีการออกประกาศเตือนภัยสึนามิตามชายฝั่งคอสตาริกา ปานามา และนิการากัว  (CNN)  (USGS)
}
ปิศาจแฝงฝัน

ปิศาจแฝงฝัน อาจหมายถึง- ซักคิวบัส (succubus), ปิศาจสตรีที่ปรากฏตัวในความฝันด้วยรูปมนุษย์สตรีเพื่อล่อลวงบุรุษให้สังวาสกับนาง- อินคิวบัส (incubus), ปิศาจเพศผู้ซึ่งเชื่อกันว่าจะเข้ามาร่วมหลับนอนกับสตรีในยามหลับใหลเพื่อสังวาสด้วย- ฮิโนะเอ็มมะ (Hinoenma), ซักคิวบัสญี่ปุ่น
เทือกเขาคอเคซัส

เทือกเขาคอเคซัส (Caucasus Mountains) เป็นเทือกเขาที่เป็นตัวแบ่งทวีปเอเชียและทวีปยุโรป มีขอบเขตระหว่างทะเลดำและทะเลแคสเปียน ล้อมรอบไปภูมิภาคคอเคซัสและเป็นที่ตั้งของยอดเขาเอลบรุสซึ่งเป็นจุดสูงสุดของทวีปยุโรปด้วยความสูง 5,642 เมตร (18,510 ฟุต) เหนือระดับน้ำทะเล
เทือกเขาคอเคซัสประกอบด้วยเกรเทอร์คอเคซัสทางเหนือ และเลสเซอร์คอเคซัสทางใต้ เกรเทอร์คอเคซัสทอดไปทางทิศตะวันตก-ตะวันตกเฉียงเหนือไปยังตะวันออก-ตะวันออกเฉียงใต้ จากเวสเทิร์นคอเคซัสบนชายฝั่งทิศตะวันออกเฉียงเหนือของทะเลดำไปยังเมืองบากูบนชายฝั่งทะเลแคสเปียน ส่วนเลสเซอร์คอเคซัสทอดขนานไปกับเกรเทอร์คอเคซัสราว abbr=on ทางทิศใต้

**อ้างอิง**
หมวดหมู่:คอเคซัส
หมวดหมู่:ยุโรปตะวันออก
หมวดหมู่:เอเชียตะวันตก
หมวดหมู่:เทือกเขาในทวีปเอเชีย
หมวดหมู่:เทือกเขาในทวีปยุโรป
โกวเจี้ยน

โกวเจี้ยน (p=Gōujiàn; ครองราชย์ 496–465 ปีก่อน ค.ศ.) เป็นกษัตริย์ (王) แห่งรัฐเยว่ (越國) ทางตอนเหนือของมณฑลเจ้อเจียงปัจจุบัน ครองราชย์ช่วงปลายยุควสันตสารท เป็นพระโอรสของพระเจ้ายฺหวิ่นฉาง (允常)
รัชกาลของพระเจ้าโกวเจี้ยนนั้นประจวบเหมาะกับเหตุการณ์ขัดแย้งในยุควสันตสารท อันเป็นการแย่งชิงอำนาจกันระหว่างรัฐเยว่กับรัฐอู๋ (吳國) สิ้นสุดลงด้วยชัยชนะของพระเจ้าโกวเจี้ยนซึ่งทรงผนวกรัฐอู๋เข้ากับรัฐเยว่เป็นผลสำเร็จ ฉะนั้น จึงมีผู้จัดพระเจ้าโกวเจี้ยนเข้าเป็นลำดับสุดท้ายในกลุ่มห้าอธิราช (五霸)

**สงครามเยว่อู๋**
ดาบโกวเจี้ยนกษัตริย์เยว่ (越王勾踐劍) พระแสงดาบของพระเจ้าโกวเจี้ยน ขุดพบที่มณฑลหูเป่ย์
สงครามระหว่างรัฐเยว่กับรัฐอู๋นั้นแบ่งออกเป็นหลายภาคหลายส่วนแยกกัน โดยเริ่มเมื่อราชนารีรัฐเยว่พระนางหนึ่งหนีพระสวามีชาวรัฐอู๋กลับคืนบ้านเกิดเมืองนอน ทำให้เกิดหมองหมางระหว่างรัฐทั้งสอง ครั้นพระเจ้ายฺหวิ่นฉางแห่งรัฐเยว่สิ้นพระชนม์ และพระโอรส คือ โกวเจี้ยน เสวยราชย์สืบต่อ พระเจ้าเหอ-ลฺหวี (闔閭) แห่งรัฐอู๋ ทรงฉวยโอกาสโจมตีรัฐเยว่ แต่รัฐเยว่ป้องกันเข้มแข็ง รัฐอู๋มิอาจเอาชนะได้ ส่วนพระเจ้าเหอ-ลฺหวีเองก็ทรงบาดเจ็บสาหัส ศึกครั้งนี้เป็นที่รู้จักในชื่อ ยุทธการจุ้ยหลี่ (槜李之战) เมื่อพระเจ้าเหอ-ลฺหวีเสด็จคืนรัฐอู๋แล้ว รับสั่งให้ฟูไช (夫差) พระโอรส คอยแก้แค้นรัฐเยว่ต่อไป แล้วพระเจ้าเหอ-ลฺหวี ก็เสด็จสู่สวรรคาลัย สามปีให้หลัง พระเจ้าฟูไชทรงปราบปรามรัฐเยว่สำเร็จ และทรงจับพระเจ้าโกวเจี้ยนมาเป็นข้าช่วงใช้ พระเจ้าโกวเจี้ยนต้องทรงตกเป็นข้าพระเจ้าฟูไชถึงสามปี จึงทรงได้รับอนุญาตให้เสด็จคืนไปเป็นกษัตริย์รัฐเยว่ดังเดิม
ทันทีที่ทรงถึงพระนคร พระเจ้าโกวเจี้ยนทรงตั้งนักปราชญ์ราชบัณฑิต เช่น เหวิน จ้ง (文種) และฟ่านหลี่ (范蠡) เป็นที่ปรึกษาในการเสริมสร้างความมั่นคงมั่งคั่งให้แก่พระนคร ขณะเดียวกัน ก็ทรงดำเนินแผนการบ่อนทำลายรัฐอู๋อย่างต่อเนื่อง เช่น ด้วยการติดสินบน และเพทุบายทางทูต
แม้ทรงดำรงตำแหน่งกษัตริย์ พระเจ้าโกวเจี้ยนไม่ทรงปล่อยปละพระองค์ให้หลงมัวเมาในลาภยศศฤงคาร แต่พอพระทัยเสวยอาหารชั้นเลว รวมถึงถุงน้ำดีของสัตว์ เพื่อทรงย้ำเตือนพระองค์ถึงความอัปยศอดสูสมัยที่เสด็จอยู่ในรัฐอู๋ ก่อให้เกิดสำนวนจีนว่า "วั่วซินฉางตั่น" (臥薪嚐膽; "นอนบนซุง กินถุงน้ำดี")
หลังจากทรงปฏิรูปการเมืองและเศรษฐกิจของรัฐเยว่มาได้สิบปี พงศาวดาร ฉื่อจี้ (史記) บันทึกว่า "ซ่อมสร้างสิบปี รัฐรุ่ง ไพร่พลพูนสิน ทวยหาญลุยเกาทัณฑ์ ดุจกระหายหาน้ำ" (修之十年，國富，厚賂戰士，士赴矢石，如渴得飲)
เวลานั้น พระเจ้าฟูไชแห่งรัฐอู่เสด็จขึ้นเหนือไปเอารัฐจิ้น (晉國) พระเจ้าโกวเจี้ยนจึงทรงอาศัยจังหวะเสด็จกรีธาพลเข้ายึดเมืองหลวงรัฐอู๋เป็นผลสำเร็จ ทั้งยังทรงประหารรัชทายาทแห่งรัฐอู๋ ครั้นเสวยราชย์ได้ 24 ปี (473 ปีก่อน ค.ศ.) พระเจ้าโกวเจี้ยนก็ทรงนำทัพไปล้อมเมืองหลวงรัฐอู๋อีกครั้งฉื่อจี้ บันทึกว่า กองทัพของพระเจ้าโกวเจี้ยนเป็นที่ขยาดของอริราชศัตรู เพราะเอานักโทษอุกฉกรรจ์มาเป็นหน่วยกล้าตายในกองหน้า  ครานี้ ทรงล้อมอยู่สามปี เมืองจึงแตก พระเจ้าฟูไชมีพระราชสารอ่อนน้อม แต่พระเจ้าโกวเจี้ยนทรงบอกปัด พระเจ้าฟูไชจึงทรงกระทำอัตวินิบาต เป็นเหตุให้พระเจ้าโกวเจี้ยนทรงหลอมรวมดินแดนรัฐอู๋เข้ากับรัฐเยว่ได้สำเร็จ ทรงให้ประหารเหล่านักปราชญ์รัฐอู๋อย่างโหดเหี้ยม แม้กระทั่งผู้มีส่วนช่วยเหลือให้พระองค์ทรงได้ชัยในการรบ

**วัฒนธรรมสมัยนิยม**
สงครามของพระเจ้าโกวเจี้ยนเป็นหัวเรื่องของละครโทรทัศน์หลายครั้ง เช่น เรื่อง เจิงป้า (爭霸; The Conquest) เมื่อ ค.ศ. 2006, เรื่อง เยว่หวังโกวเจี้ยน (越王勾踐; The Rebirth of a King) เมื่อ ค.ศ. 2006, และเรื่อง วั่วซินฉางตั่น (臥薪嘗膽; The Great Revival) เมื่อ ค.ศ. 2007

**อ้างอิง**
หมวดหมู่:ประวัติศาสตร์จีน
หมวดหมู่:บุคคลในยุคราชวงศ์โจว
ธันยพร พฤกษากร

จ่าอากาศตรีหญิง ธันยพร พฤกษากร ธันย่า เกิดวันที่ 8 มกราคม พ.ศ. 2533 เป็นนักกีฬายิงปืนชาวไทยในโอลิมปิกฤดูร้อน 2012 เธอลงแข่งในรายการปืนสั้นอัดลมระยะ 10 เมตรหญิง กับปืนสั้น 25 เมตรหญิง และเป็นนักกีฬายิงปืนชาวไทยเพียงคนเดียว ที่สามารถเข้าสู่รอบชิงชนะเลิศในโอลิมปิกฤดูร้อน 2012 โดยสามารถทำคะแนนได้เป็นอันดับ 2 ในรอบคัดเลือกของรายการปืนสั้น 25 เมตรหญิง
ปัจจุบัน ธันยพร ได้รับการจัดให้เป็นนักยิงปืนอันดับ 7 ของโลก ในประเภทปืนสั้นอัดลม 10 เมตรหญิง

**ประวัติ**
การฝึกซ้อมของธันยพร
ธันยพร พฤกษากร เป็นลูกสาวของชัย พฤกษากร ซึ่งเป็นผู้จัดการนักกีฬายิงปืนทีมชาติไทย และปราณี พฤกษากร ซึ่งธันยพรเป็นนักศึกษาจากคณะวิศวกรรมศาสตร์ จุฬาลงกรณ์มหาวิทยาลัย เธอได้เข้าแข่งขันซีเกมส์ 2007 ซึ่งจัดขึ้น ณ จังหวัดนครราชสีมา โดยเธอได้รับรางวัลเหรียญเงินทั้งในประเภทบุคคลและประเภททีม จากนั้น เธอได้เข้าแข่งขันปืนสั้น 25 เมตรหญิง ในโอลิมปิกฤดูร้อน 2008 ที่ซึ่งเธอได้อันดับที่ 7  รวมถึงได้เข้าแข่งขันกีฬายิงปืนในซีเกมส์ 2009 ที่ซึ่งเธอได้ 4 เหรียญทองจากปืนสั้นอัดลม 10 เมตร ทั้งในประเภทบุคคลและทีม กับปืนสั้นมาตรฐาน 25 เมตรในประเภทบุคคลและทีม
ในการแข่งปืนสั้น 25 เมตรหญิง ที่โอลิมปิกฤดูร้อน 2012 รอบคัดเลือกของการแข่งขันยิงเป้านิ่ง ธันยพรสามารถยิงชุดแรก 10 นัดเข้าเป้าเต็ม 10 ได้ทุกนัด ส่วนในชุดที่สองและสามทำได้ 97 และ 98 คะแนนตามลำดับ ส่วนการแข่งขันยิงเป้าพลิก เธอทำได้ 98, 97 และ 96 คะแนนตามลำดับ ส่งผลให้เธอสามารถเข้าสู่รอบชิงชนะเลิศเป็นอันดับสองถัดจากคิม จัง-มี จากเกาหลีใต้ อย่างไรก็ตาม ธันยพรไม่สามารถควบคุมสมาธิตนเองได้ในรอบชิงชนะเลิศ ส่งผลให้เธออยู่ในอันดับ 8 ของการแข่ง
นอกจากนี้ ธันยพร ได้เข้าแข่งขันปืนสั้นอัดลมระยะ 10 เมตรหญิง ที่โอลิมปิกฤดูร้อน 2012 เธอทำคะแนนรวมไว้ที่ 383 คะแนน ซึ่งอยู่ในอันดับที่ 11 โดยไม่สามารถผ่านรอบคัดเลือก ภายหลังจากการแข่งขันโอลิมปิกฤดูร้อน 2012 สิ้นสุดลง ทางจุฬาลงกรณ์มหาวิทยาลัยได้มอบทุนการศึกษาแก่ธันยพร และ ชนาธิป ซ้อนขำ ได้ศึกษาต่อในระดับปริญญาโทจนถึงปริญญาเอก
ใน พ.ศ. 2566 เธอเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ 2022 ร่วมกับวีระพล จงจอหอ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 ธันยพร พฤกษากร-  ประวัติ “ธันย่า” ธันยพร พฤกษากร นักยิงปืนหญิงทีมชาติไทย-  จุฬาฯ ประกาศเกียรติคุณแก่นิสิตนักกีฬาโอลิมปิก-  เปิดโผ 5 นักกีฬาไทยได้ทุนซ้อมโอลิมปิก date=2016-03-05-  shooting date=2013-12-30
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักยิงปืนโอลิมปิกทีมชาติไทย
หมวดหมู่:นักกีฬาโอลิมปิกทีมชาติไทย
หมวดหมู่:นักยิงปืนในโอลิมปิกฤดูร้อน 2008
หมวดหมู่:นักยิงปืนในโอลิมปิกฤดูร้อน 2012
หมวดหมู่:นักยิงปืนในโอลิมปิกฤดูร้อน 2016
หมวดหมู่:นักยิงปืนในโอลิมปิกฤดูร้อน 2020
หมวดหมู่:นักยิงปืนในโอลิมปิกฤดูร้อน 2024
หมวดหมู่:บุคคลจากแดลลัส
หมวดหมู่:นักกีฬาจากกรุงเทพมหานคร
เจ้าเดชา ณ ลำปาง

เจ้าเดชา ณ ลำปาง (พ.ศ. 2471 - 30 มิถุนายน  พ.ศ. 2558) เป็นบุตรพระเพชรคีรีศรีสงคราม (เจ้าแก้วเมืองไท ณ ลำปาง) และเป็นผู้สืบเครื่องราชอิสริยาภรณ์จุลจอมเกล้าของเจ้าผู้ครองนครลำปาง

**ประวัติ**
เดชา ณ ลำปาง เกิดในปี พ.ศ. 2471 เป็นบุตรของเจ้าแก้วเมืองไท ณ ลำปาง กับนางแช่ม ณ ลำปาง (สกุลเดิม ณ สงขลา) ธิดาพระยาวิเชียรคีรี สำเร็จการศึกษาจากโรงเรียนกรุงเทพคริสเตียนวิทยาลัย และปริญญาตรีสาขาอารักขาพืช จากมหาวิทยาลัยแม่โจ้  สมรสกับนางจันทร์คำ (พรหมวงศ์) มีธิดา 2 คน- นางผานิต เจตน์จิราวัฒน์ - สมรสกับนายสมนึก เจตน์จิราวัฒน์ มีบุตร 1 คน
** นายกรนันท์ เจตน์จิราวัฒน์ (ชื่อเดิม พฤทธ์)- นางเพลินพิศ สุวรรณภาณุ - สมรสกับนายชัชวาล สุวรรณภาณุ มีธิดา 2 คน
** นางสาวชมเพลิน สุวรรณภาณุ
** นางสาวชวนพิศ สุวรรณภาณุ
เจ้าเดชา ณ ลำปาง มีบทบาททั้งในสายสกุล ณ ลำปาง และสายสกุล ณ สงขลา แต่ระยะหลัง เจ้าเดชา มีอายุมากแล้ว ประกอบกับสุขภาพไม่ค่อยแข็งแรง จึงไม่ค่อยออกงานสังคม
เจ้าเดชา ถึงแก่กรรมเมื่อวันที่ 30 มิถุนายน  พ.ศ. 2558 และมีพิธีพระราชทานเพลิงศพ ในวันที่ 4 กรกฎาคมของปีเดียวกัน ณ วัดมกุฏกษัตริยารามราชวรวิหาร

**เครื่องราชอิสริยาภรณ์**
สืบตระกูลจากบิดา

**ลำดับสาแหรก**

**อ้างอิง**
หมวดหมู่:เจ้านายฝ่ายเหนือ
หมวดหมู่:สกุล ณ ลำปาง
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:สกุล ณ สงขลา
หมวดหมู่:บุคคลจากจังหวัดลำปาง
หมวดหมู่:ผู้อ้างสิทธิในราชบัลลังก์
หมวดหมู่:บุคคลจากคณะผลิตกรรมการเกษตร มหาวิทยาลัยแม่โจ้
หมวดหมู่:บุคคลในประวัติศาสตร์กรุงรัตนโกสินทร์
วรันดับ ฉัตรกุล ณ อยุธยา

วรันดับ ฉัตรกุล ณ อยุธยา (สกุลเดิม บุนนาค; 12 เมษายน พ.ศ. 2454 – 10 พฤษภาคม พ.ศ. 2536) ภรรยาของหม่อมหลวงสฤษดิ์ ฉัตรกุล และเป็นอดีตนางกำนัลในสมเด็จพระนางเจ้ารำไพพรรณี พระบรมราชินี

**ประวัติ**
วรันดับ ฉัตรกุล ณ อยุธยา เป็นธิดาของพระยาสุรวงศ์วิวัฒน์ (เตี้ยม บุนนาค) กับหม่อมหลวงวงศ์ สุรวงศ์วิวัฒน์ (ราชสกุลเดิม ฉัตรกุล) วรันดับเกิดเมื่อวันที่ 12 เมษายน พ.ศ. 2454 ที่บ้านของจอมพล เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) ผู้เป็นตาซึ่งอยู่ข้างวัดบุปผาราม จังหวัดธนบุรี มีพี่น้องคือ ศาสตราจารย์ แพทย์หญิง คุณตวันสุรวงศ์ บุนนาค, นาวาโทตัปนวงศ์ บุนนาค, ต่อพงศ์ภัสสร์ บุนนาค และภาวาส บุนนาค อดีตรองเลขาธิการพระราชวังสำเร็จการศึกษาระดับสามัญจากโรงเรียนซางตาครู้สคอนแวนท์ แล้วลาออกมาศึกษาวิชางานบ้านงานเรือน และภาษาอังกฤษเพิ่มเติมที่บ้าน
วรันดับสมรสกับหม่อมหลวงสฤษดิ์ ฉัตรกุล ในปี พ.ศ. 2482 และพำนักอยู่ในที่ซึ่งบิดายกให้ในตำบลสี่แยกบ้านแขก

**ตำแหน่งนางกำนัล**
ในรัชสมัยพระบาทสมเด็จพระปกเกล้าเจ้าอยู่หัว พระยาสุรวงศ์วิวัฒน์ (เตี้ยม บุนนาค) ผู้เป็นบิดาโอนมารับราชการกระทรวงวังในตำแหน่งกรมวังประจำพระองค์สมเด็จพระนางเจ้ารำไพพรรณี พระบรมราชินีและสมุหราชมณเฑียร วรันดับจึงมีโอกาสได้เข้ารับราชการสนองพระเดชพระคุณเป็นนางพระกำนัลได้ปฏิบัติหน้าที่ด้วยความวิริยะอุตสาหะและจงรักภักดีจนตลอดรัชกาล
ในช่วงที่เข้ารับราชการเป็นนางกำนัลอยู่นั้น วรันดับได้ตามเสด็จพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี เมื่อคราวเสด็จประพาสอาณานิคมอินโดจีนของฝรั่งเศส ระหว่างวันที่ 6 เมษายน - 8 พฤษภาคม พ.ศ. 2473 จนเมื่อวันที่ 4 พฤษภาคม นั้นได้เกิดอุบัติเหตุเมื่อรถยนต์ที่เธอนั่งพุ่งชนเข้ากับเสาโทรเลข วรันดับได้รับบาดเจ็บเล็กน้อย แต่คุณหญิงมโนปกรณ์นิติธาดา (นิตย์ หุตะสิงห์) ภรรยาของพระยามโนปกรณนิติธาดา (ก้อน หุตะสิงห์) ถึงแก่อสัญกรรมจากเหตุการณ์ครั้งนี้ 
วรันดับ ฉัตรกุล ณ อยุธยา ถึงแก่กรรมเมื่อวันที่ 10 พฤษภาคม พ.ศ. 2536 สิริอายุได้ 82 ปี

**ลำดับสาแหรก**

**อ้างอิง**
หมวดหมู่:สกุลบุนนาค
หมวดหมู่:ราชสกุลฉัตรกุล
หมวดหมู่:ผู้ได้รับเหรียญรัตนาภรณ์ ป.ป.ร.5
หมวดหมู่:ณ อยุธยา
หมวดหมู่:บุคคลจากโรงเรียนซางตาครู้สคอนแวนท์
หมวดหมู่:บุคคลจากเขตธนบุรี
หมวดหมู่:สกุลโอสถานนท์
RFLP

วิธีการ อาร์เอฟแอลพี (Restriction Fragment Length Polymorphism; ตัวย่อ: RFLP) เป็นวิธีที่ใช้ดีเอ็นเอตรวจสอบ (DNA probe) ซึ่งเป็นชิ้นส่วนดีเอ็นเอสายเดี่ยวขนาดเล็กที่ทราบลำดับเบสและทำการติดฉลากสารกัมมันตรังสีเพื่อใช้ในการติดตามผล นำมาทำปฏิกิริยากับดีเอ็นเอของสิ่งมีชีวิตที่สนใจที่ถูกแยกเป็นเส้นเดี่ยว และถูกตัดย่อยด้วยเอนไซม์ตัดจำเพาะ (restriction enzymes) โดยอาศัยความสามารถของดีเอ็นเอตรวจสอบที่สามารถเข้าคู่หรือจับกันกับสายดีเอ็นเอ เป้าหมายตรงตำแหน่งที่มีลำดับเบสเป็นคู่สม (DNA hybridization)กันได้

**ผลที่ได้จากการตรวจสอบ**
คือ แถบดีเอ็นเอที่มีขนาดแตกต่างกันที่เกิดจากการเข้าคู่ระหว่างชิ้นดีเอ็นเอขนาดต่างๆ ที่สามารถเข้าคู่กับชิ้นดีเอ็นเอตรวจสอบได้ บนแผ่นเม็มเบรนพิเศษจากการทำปฏิกิริยาของสารกัมมันตรังสีบนชิ้นดีเอ็นเอตรวจสอบ ซึ่งขนาดของชิ้นดีเอ็นเอที่ได้เป็นผลมาจากความหลากหลายของตำแหน่งจดจำ (recognition site) ของเอนไซม์ตัดจำเพาะบนสายดีเอ็นเอนั้นๆ
หมวดหมู่:จีโนมิกส์
หมวดหมู่:อณูชีววิทยา
หมวดหมู่:เทคนิคทางห้องปฏิบัติการ
หมวดหมู่:สิ่งประดิษฐ์ของสหรัฐ
เครื่องหมายดีเอ็นเอ

เครื่องหมายดีเอ็นเอ (DNA Marker) หมายถึง ลำดับเบสช่วงหนึ่งของดีเอ็นเอที่ใช้เป็นเครื่องหมายบ่งชี้ความเป็นเอกลักษณ์ของสิ่งมีชีวิต โดยอาจมีตำแหน่งบนโครโมโซม ในนิวเคลียส (nuclear DNA) หรือใน ออร์แกเนลล์ (mitochondria DNA หรือ chloroplast DNA) และสามารถถ่ายทอดไปยังรุ่นลูกได้ พืชแต่ละชนิดแต่ละสายพันธุ์ มีการจัดเรียงตัวของนิวคลีโอไทด์ในโมเลกุลของดีเอ็นเอที่เป็นเอกลักษณ์ ความแตกต่างหรือภาวะพหุสัณฐาน การใช้ดีเอ็นเอเป็นเครื่องหมายในการบ่งบอกความแตกต่างของสิ่งมีชีวิต สามารถทำได้โดยการเปรียบเทียบลักษณะของดีเอ็นเอของสิ่งมีชีวิตนั้น ๆ โดยเทคนิคทางอณูชีววิทยา ซึ่งเป็นที่รู้จักกันโดยทั่วไปว่า(polymorphisms) ของลำดับเบสในโมเลกุลของดีเอ็นเอนี่เอง ที่ทำให้สิ่งมีชีวิตมีความแตกต่างกัน และสามารถนำมาประยุกต์ใช้เป็นเครื่องหมายโมเลกุลได้ “ลายพิมพ์ดีเอ็นเอ” (DNA Fingerprinting) ซึ่งความแตกต่างที่เกิดขึ้น หมายถึง แบบแผนดีเอ็นเอที่จำเพาะของสิ่งมีชีวิตหนึ่งๆ นั่นเอง สามารถนำมาตรวจสอบความแตกต่างหรือภาวะพหุสัณฐานของสิ่งมีชีวิตหรือสายพันธุ์พืชที่ต้องการตรวจสอบได้

**อ้างอิง**
 KeyGene Quantar Suite date=2008-05-21  Versatile marker scoring software- SoftGenetics GeneMarker fragment analysis software
หมวดหมู่:ดีเอ็นเอ
หมวดหมู่:พันธุศาสตร์
หมวดหมู่:อณูชีววิทยา
หมวดหมู่:เทคนิคทางห้องปฏิบัติการ
หมวดหมู่:สิ่งประดิษฐ์ของสหรัฐ
อัลมะฮัลละตุลกุบรอ

อัลมะฮัลละตุลกุบรอ (المحلة الكبرى) เป็นเมืองอุตสาหกรรมและเกษตรกรรมในประเทศอียิปต์ ตั้งอยู่ในเขตผู้ว่าการอัลฆ็อรบียะฮ์บนดินดอนสามเหลี่ยมปากแม่น้ำไนล์ เป็นเมืองใหญ่เป็นอันดับ 2 บนดินดอนสามเหลี่ยมปากแม่น้ำไนล์ มีประชากรอยู่ราว 442,000 คน (ค.ศ. 2001)
หมวดหมู่:เมืองในประเทศอียิปต์
Phaeodactylum tricornutum

Phaeodactylum tricornutum เป็นไดอะตอมและเป็นสปีชีส์เดียวในสกุล Phaeodactylum มีรูปร่างได้หลายแบบ (fusiform, triradiate, และ oval) และเปลี่ยนรูปร่างของเซลล์ไปตามสภาพแวดล้อม  สามารถเติบโตในสภาวะที่ไม่มีซิลิกอนได้

**อ้างอิง**

**แหล่งข้อมูลอื่น**
  avesthagen.sznbowler.com date=2011-09-28  Genome Properties of the Diatom Phaeodactylum tricornutum (pdf)-  www.pubmedcentral.govfix-attempted=yes  Growth of and Omega-3 Fatty Acid Production by Phaeodactylum tricornutum under Different Culture Conditions (pdf)-  dbs.clib-jena.mpg.defix-attempted=yes  New Insight into Phaeodactylum tricornutum Fatty Acid Metabolism. Cloning and Functional Characterization of Plastidial and Microsomal 12-Fatty Acid Desaturases (pdf)-  journals.tubitak.gov.tr date=2017-08-13  The Growth of Continuous Cultures of the Phytoplankton Phaeodactylum Tricornutum (pdf)-  date=2012-02-04  picture of phaeodactylum tricornutum
หมวดหมู่:ไดอะตอม
แม่น้ำจนาพ

แผนที่แม่น้ำจนาพ
แม่น้ำจนาพ (चंद्रभाग/अक्सिनी; ਚਨਾਬ; चनाब; چناب; Chenab) เป็นแม่น้ำสายหลักในประเทศอินเดียและปากีสถาน เป็นหนึ่งใน ปัญจนทีหรือแม่น้ำ 5 สายของภูมิภาคปัญจาบ มีต้นน้ำอยู่ในเทือกเขาหิมาลัยในรัฐหิมาจัลประเทศของอินเดีย ไหลไปทางตะวันตกเฉียงเหนือแล้วไปทางตะวันตกและตะวันตกเฉียงใต้ ผ่านรัฐชัมมูและกัศมีร์และตอนกลางค่อนไปทางตะวันตกของแคว้นปัญจาบของประเทศปากีสถาน จากนั้นรวมกับแม่น้ำสตลุชเป็นแม่น้ำปัญจนัท 

**อ้างอิง**

**แหล่งข้อมูลอื่น**
 แม่น้ำจนาพ
จนาพ
จนาพ
จนาพ
ไซ (นักร้อง)

ไซ หรือชื่อจริงว่า พัก แจ-ซัง (Psy, Park Jae-Sang; ฮันกึล: 싸이, 박재상; เกิด 31 ธันวาคม ค.ศ. 1977) เป็นแร็ปเปอร์และนักร้องชาวเกาหลีใต้ จบการศึกษาด้านดนตรีจากมหาวิทยาลัยบอสตัน และวิทยาลัยดนตรีเบิร์กเลย์ สหรัฐอเมริกา
มีผลงานครั้งแรกเมื่อปี ค.ศ. 2001 จากอัลบั้มชุด PSY from the PSYcho World! และชุดที่ 2 Sa2/Adult only แต่ก็ถูกแบนเนื่องจากการโปรโมตที่ไม่เหมาะสมกับกลุ่มเยาวชน
ต่อมาในเดือนกันยายน ค.ศ. 2002 ไซ ก็ได้มีผลงานทางโซเชียลมีเดีย ชื่อเพลง Champion ซึ่งเพลงนี้ได้ถูกนำไปในการแข่งขันฟุตบอลโลก ปีเดียวกัน ที่เกาหลีใต้และญี่ปุ่นเป็นเจ้าภาพร่วมกัน
จากนั้นในเดือนตุลาคม ค.ศ. 2010 หลังจากเงียบหายไปนานถึง 8 ปี ไซก็ได้ย้ายสังกัดไปเป็น วายจีเอ็นเตอร์เทนเมนต์  ซึ่งในปี ค.ศ. 2012 ได้มีอัลบั้มชุดที่ 6 คือ  PSY's Best 6th Part 1  ออกมา
ซึ่งในปีเดียวกันนี้ ซิงเกิล Gangnam Style ได้สร้างปรากฏการณ์อย่างมาก ทั้งจังหวะดนตรี, เนื้อหาของเพลง ที่หมายถึง วิถีชีวิตผู้คนในย่านคังนัม ในโซล ที่ฟุ้งเฟ้อ รวมถึงท่าเต้นที่แปลก ๆ คล้าย ๆ การควบม้าสามารถที่จะได้รับความนิยมอย่างล้นหลามทั้งในสหรัฐอเมริกา และอีกหลาย ๆ ประเทศทั่วโลก เฉพาะเว็บไซต์ยูทูบมีการคลิกดูเพลงนี้มากถึง 2,400 ล้านครั้งติดท็อปสถิติอันดับ 1 ของการคลิกดูยูทูบที่มากที่สุดและมีจำนวนผู้กดไลค์มากที่สุดถึง 2,234,180 ครั้ง (ในวันที่ 21 กันยายน ค.ศ. 2012) จนถูกบันทึกเป็นสถิติในหนังสือกินเนสส์ ถือเป็นปรากฏการณ์ครั้งสำคัญของวงการเพลงเกาหลี ที่ทำให้หลายคนที่ไม่ได้สนใจเพลงเกาหลี หันมาให้ความสนใจ ทั้งที่ไซมีภาพลักษณ์ที่แตกต่างไปจากไอดอลเกาหลีคนอื่น ๆ คือ ไม่หล่อ ไม่มีเสน่ห์ดึงดูด แต่มีความตลกแทน มีศิลปินชาวตะวันตกหลายคนได้ชมเชย ไซซึ่งเป็นผู้ที่ออกแบบท่าเต้นเพลงนี้เอง ไม่ว่าจะเป็น จัสติน บีเบอร์, ร็อบบี้ วิลเลียมส์, เอ็มมิเน็ม และบริตนีย์ สเปียส์ เป็นต้น รวมถึงการแปลงเพลง หรือเลียนแบบตัดต่อเป็นคลิปต่าง ๆ ไปทั่ว นอกจากนี้แล้ว Gangnam Style ยังคว้ารางวัลจากรายการ Music Bang และ M Countdown ติดต่อกันหลายสัปดาห์ ทำให้ได้รับเชิญเป็นแขกพิเศษร่วมงาน 2012 MTV Music Video Awards ที่สหรัฐอเมริกา เช่นเดียวกับที่ เรน นักร้องเกาหลีอีกคนที่ก่อนหน้านั้นเคยได้รับเชิญมาแล้ว
ชีวิตส่วนตัว ไซสมรสแล้ว มีลูก 2 คน นอกจากผลงานเพลงแล้ว ไซยังมีร้านขายรามยอนหรือราเม็งในแบบเกาหลีเป็นของตัวเองร้านแรกที่ชั้น 1 โซนเค-ดิสทริกต์ ศูนย์การค้าโชว์ดีซี ถนนพระราม 9 ที่ประเทศไทยด้วย โดยมีการเปิดด้วยการโชว์ตัวพร้อมศิลปินนักร้อง นักแสดงเกาหลีหลายคนในวันที่ 11 เมษายน ค.ศ. 2017 อันเป็นวันที่เปิดศูนย์การค้านี้อย่างเป็นทางการ
8 มิถุนายน ค.ศ. 2014 ไซได้มีซิงเกิ้ลใหม่ Hangover ที่มี สนู้ปด๊อก แร็ปเปอร์ระดับโลกชาวอเมริกันร่วมผลงานด้วย

**ผลงานเพลง**
Psy from the Psycho World! (2001)
*Ssa2 (2002)
*3 Mai (2002)
*Ssajib (2006)
*PsyFive (2010)
*Chiljip Psy-da (2015)
*4X2=8 (2017)
*Psy 9th (2022)

**ผลงานการแสดง**

**โทรทัศน์**

**ภาพยนตร์**

**การแสดงมิวสิกวิดีโอ**
รายชื่อมิวสิกวิดีโอที่มีไซเป็นแขกรับเชิญหรือเป็นนักแสดงรับเชิญ

**รางวัลและการเสนอชื่อ**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ date=2013-03-25 
หมวดหมู่:นักร้องเกาหลีใต้
หมวดหมู่:นักร้องเคป็อป
หมวดหมู่:แร็ปเปอร์ชายชาวเกาหลีใต้
หมวดหมู่:บุคคลจากมหาวิทยาลัยบอสตัน
หมวดหมู่:บุคคลจากโซล
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:แร็ปเปอร์จากโซล
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
หมวดหมู่:ผู้ชนะโคเรียนมิวสิกอะวอดส์
คิม จัง-มี

คิม จัง-มี (김장미; Kim Jang-Mi) เกิดวันที่ 25 กันยายน ค.ศ. 1992 ที่อินช็อน ประเทศเกาหลีใต้ เป็นนักกีฬายิงปืนหญิงชาวเกาหลีใต้ ที่ซึ่งในโอลิมปิกฤดูร้อน 2012 เธอเข้าแข่งขันในรายการปืนสั้นอัดลมระยะ 10 เมตรหญิง กับปืนสั้น 25 เมตรหญิง
ณ วันที่ 1 สิงหาคม ค.ศ. 2012 คิม จัง-มี ชนะรางวัลเหรียญทองในรายการปืนสั้น 25 เมตรหญิง ภายหลังจากที่เป็นฝ่ายชนะแชมป์เก่าอย่าง เฉิน อิง จากประเทศจีน

**ประวัติ**
คิม จัง-มีเริ่มเรียนยิงปืนตั้งแต่สมัยเป็นนักเรียนชั้นมัธยมต้น ซึ่งมีความสนใจต่อการยิงปืนอย่างจริงจังเมื่ออายุ 13 ปี มีพี่และน้องสาวอย่างละคน คิม จัง-มีเป็นนักยิงปืนที่ถนัดขวา เธอเข้าแข่งขันกีฬาโอลิมปิกครั้งแรกใน ค.ศ. 2012 นอกจากนั้นเธอยังเคยเป็นอดีตนักกีฬาเทควันโด ภาษาที่ใช้คือภาษาเกาหลี และนับถือศาสนาพุทธ

**อ้างอิง**

**แหล่งข้อมูลอื่น**
  “คิม จางมี” นักกีฬายิงปืนชาวเกาหลีใต้ คว้าเหรียญทองโอลิมปิกด้วยวัย 19 ปี
หมวดหมู่:นักกีฬายิงปืนชาวเกาหลีใต้
หมวดหมู่:นักกีฬาโอลิมปิกทีมชาติเกาหลีใต้
หมวดหมู่:นักยิงปืนในโอลิมปิกฤดูร้อน 2012
หมวดหมู่:นักกีฬาเหรียญทองโอลิมปิก
หมวดหมู่:นักเทควันโดหญิงชาวเกาหลีใต้
หมวดหมู่:พุทธศาสนิกชนชาวเกาหลีใต้
หมวดหมู่:บุคคลจากอินช็อน
ภาวะอาหารเป็นพิษ

ภาวะอาหารเป็นพิษ (foodborne illness, foodborne disease, ภาษาปาก food poisoning) เป็นความเจ็บป่วยใด ๆ อันเป็นผลมาจากการบริโภคอาหารปนเปื้อน แบคทีเรีย ไวรัสหรือปรสิตก่อโรค ซึ่งปนเปื้อนอาหาร ตลอดจนการได้รับชีวพิษเคมีหรือธรรมชาติ เช่น เห็ดพิษ

**สาเหตุ**
อาหารเป็นพิษมักเกิดจากการจัดการ การเตรียม หรือการเก็บรักษาอาหารที่ไม่เหมาะสม การปฏิบัติที่ถูกสุขลักษณะทั้งก่อน ระหว่างและหลังการเตรียมอาหารสามารถลดโอกาสการติดต่อกับโรคได้ มีการเห็นพ้องต้องกันในชุมชนสาธารณสุขว่า การล้างมือเป็นประจำเป็นหนึ่งในการป้องกันที่ทรงประสิทธิภาพที่สุดต่อการระบาดของภาวะอาหารเป็นพิษ ภาวะอาหารเป็นพิษยังสามารถเกิดขึ้นจากชีวพิษหลากหลายชนิดที่กระทบต่อสิ่งแวดล้อม ยาฆ่าแมลง หรือยาในอาหารและสสารชีวพิษตามธรรมชาติ เช่น เห็ดพิษหรือปลาตามแนวปะการัง

หมวดหมู่:ความปลอดภัยอาหาร
ฝูซี

ไฟล์:Anonymous-Fuxi and Nüwa.jpg|thumb|นฺหวี่วา (ซ้าย) และฝูซี (ขวา) ร่วมกันเปิดโลก ภาพเขียนโบราณค้นพบที่ซินเจียง
ฝูซี ตามสำเนียงมาตรฐาน หรือ ฮอกฮี ตามสำเนียงฮกเกี้ยน (p=Fúxī) ชื่ออื่นว่า เผาซี (p=Páoxī) เป็นวีรบุรุษทางวัฒนธรรมตามตำนานจีนและเทพปกรณัมจีน เป็นที่นับถือพร้อมกับนฺหวี่วา (p=Nǚwā) ว่า เป็นผู้ก่อกำเนิดมนุษยชาติ สร้างสรรค์การล่าสัตว์ การประมง และการประกอบอาหาร รวมถึงคิดค้นระบบการเขียนแบบชางเจี๋ย (倉頡) เมื่อราว 2,000 ปีก่อนคริสตกาล นอกจากนี้ ยังนับเป็นพระเจ้าแผ่นดินพระองค์แรกของจีนในกลุ่มสามกษัตริย์ และนับถือว่า เป็นเทวดาผู้ชี้แนะให้ชาวจีนโบราณรู้จักการเลี้ยงสัตว์
หมวดหมู่:สามราชาห้าจักรพรรดิ
หมวดหมู่:บุคคลในศตวรรษที่ 28 ก่อนคริสตกาล
หมวดหมู่:บุคคลในความเชื่อจีน
หมวดหมู่:จักรพรรดิจีน
หมวดหมู่:วีรบุรุษในเรื่องปรัมปราและตำนาน
อารมณ์

ตัวอย่างอารมณ์พื้นฐาน
ในทางจิตวิทยา ปรัชญา และสาขาย่อยอื่น ๆ อารมณ์ หมายถึงประสบการณ์ในความรู้สำนึกและอัตวิสัยที่ถูกกำหนดลักษณะเฉพาะโดยการแสดงออกทางจิตสรีรวิทยา ปฏิกิริยาทางชีววิทยา และสภาพจิตใจ อารมณ์มักจะเกี่ยวข้องและถูกจัดว่ามีอิทธิพลซึ่งกันและกันกับพื้นอารมณ์ พื้นอารมณ์แต่กำเนิด บุคลิกภาพ นิสัย และแรงจูงใจ เช่นเดียวกับที่ได้รับอิทธิพลจากฮอร์โมนและสารสื่อประสาท อาทิ โดพามีน นอราดรีนาลีน เซโรโทนิน ออกซิโทซิน และคอร์ซิทอล อารมณ์มักเป็นพลังขับดันเบื้องหลังพฤติกรรมไม่ว่าเชิงบวกหรือเชิงลบ  สรีรวิทยาของอารมณ์มีความเชื่อมโยงอย่างใกล้ชิดกับภาวะกระตุ้นของระบบประสาท ด้วยสถานะและความแรงของการกระตุ้นที่หลากหลายซึ่งเกี่ยวเนื่องกับอารมณ์เฉพาะอย่างโดยชัดเจน ถึงแม้ว่าการแสดงออกด้วยอารมณ์อาจดูเหมือนว่าเป็นการกระทำโดยไม่ต้องใช้ความคิด แต่มุมมองที่สำคัญของอารมณ์ก็คือการรับรู้ โดยเฉพาะอย่างยิ่งการตีความหมายของสิ่งที่เกิด ตัวอย่างเช่น เมื่อเกิดการข่มขู่คุกคาม ประสบการณ์แห่งความกลัวจะบังเกิดโดยปกติ การรับรู้ถึงภัยอันตรายและภาวะกระตุ้นของระบบประสาทที่ตามมา (เช่นชีพจรเต้นเร็ว หายใจเร็ว เหงื่อออก กล้ามเนื้อหดเกร็ง) คือองค์ประกอบโดยรวมที่นำไปสู่การตีความหมายและการระบุว่าภาวะกระตุ้นเป็นสถานะอารมณ์ อารมณ์ก็มีความเชื่อมโยงกับแนวโน้มของพฤติกรรม การวิจัยเกี่ยวกับอารมณ์เพิ่มขึ้นอย่างมากภายในสองทศวรรษที่ผ่านมาในหลายสาขาที่ศึกษาอย่างเช่นจิตวิทยา ประสาทวิทยา แพทยศาสตร์ สังคมวิทยา และแม้แต่วิทยาการคอมพิวเตอร์ ทฤษฎีจำนวนมากที่พยายามอธิบายแหล่งกำเนิด ประสาทชีววิทยา ประสบการณ์ และการทำงานของอารมณ์ ได้แต่เพียงประคับประคองการวิจัยที่เข้มข้นมากยิ่งขึ้นเกี่ยวกับเรื่องนี้ อารมณ์ในลักษณะต่าง ๆ คือความรู้สึกที่โดยทั่วไปมีองค์ประกอบทั้งสรีรวิทยาและการรับรู้ซึ่งมีอิทธิพลต่อพฤติกรรม    

**อ้างอิง**

หมวดหมู่:ระบบลิมบิก
หมวดหมู่:มโนทัศน์
หมวดหมู่:กระบวนการทางจิต
เจ้าพระยาวงศาสุรศักดิ์ (แสง วงศาโรจน์)

เจ้าพระยาวงศาสุรศักดิ์ (แสง วงศาโรจน์) ที่สมุหพระกลาโหม ในสมัยพระบาทสมเด็จพระพุทธเลิศหล้านภาลัย ต้นสกุล วงศาโรจน์

**ประวัติ**
เจ้าพระยาวงศาสุรศักดิ์ (แสง วงศาโรจน์) มีนามเดิมว่า "แสง" เกิดเมื่อวันพฤหัสบดีที่ 13 มกราคม พ.ศ. 2311 ตรงกับขึ้น 5 ค่ำ เดือน ยี่ ปีชวด สัมฤทธิ์ศก จุลศักราช 1130  เป็นบุตรของเจ้าพระยาราชบุรี (เสม วงศาโรจน์) และท่านผู้หญิงอิน 
เจ้าพระยาราชบุรี(เสม วงศาโรจน์) ผู้เป็นบิดานั้นเป็นบุตรขุนแกล้ว กับท่านยายเดื่อ ท่านยายเดื่อเป็นธิดาของท่านยายเจ้าเมือง ซึ่งเป็นพระปิตุจฉาพระองค์โตของสมเด็จพระอมรินทราบรมราชินี ส่วนท่านผู้หญิงอิน มารดานั้นเป็นธิดาของท่านตาขุนศรี(ชู) ท่านตาขุนศรี(ชู)เป็นบุตรท่านยายเจ้าเมืองเช่นกัน 
ท่านแสงซึ่งเป็นพระญาติในสมเด็จพระอมรินทร์ฯได้เข้ารับราชมาตั้งแต่ต้นแผ่นดิน พระบาทสมเด็จพระพุทธยอดฟ้าจุฬาโลกมหาราช และมีความดีความชอบมาโดยตลอด และได้รับพระราชทานบรรดาศักดิ์ให้เป็นพระยาสมุทรสงคราม เจ้าเมืองสมุทรสงคราม ในปี พ.ศ. 2325 ภายหลังจากพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งราชวงศ์จักรี ในขณะที่บิดาของท่านได้รับพระราชทานบรรดาศักดิ์เป็นเจ้าพระยาราชบุรี เมื่อเจ้าพระยาราชบุรี (เสม วงศาโรจน์) ถึงแก่อสัญกรรม ท่านจึงได้รับพระราชทานบรรดาศักดิ์เป็นเจ้าพระยาราชบุรี เจ้าเมืองราชบุรีต่อจากบิดาของท่าน 
ต่อมาเจ้าพระยามหาเสนา (บุญมา) สมุหพระกลาโหมถึงแก่อสัญกรรม พระบาทสมเด็จพระพุทธเลิศหล้านภาลัย (รัชกาลที่ 2) จึงทรงพระกรุณาโปรดเกล้าโปรดกระหม่อมให้พระยาราชบุรี (แสง) ขึ้นเป็นเจ้าพระยาวงศาสุรศักดิ์ ที่สมุหพระกลาโหม
เจ้าพระยาวงศาสุรศักดิ์ (แสง วงศาโรจน์) ถึงแก่อสัญกรรมในสมัยรัชกาลที่ 2 เมื่อวันที่ 2 พฤษภาคม พ.ศ. 2365 ตรงกับวันพฤหัสบดี ขึ้น 12 ค่ำ เดือน 6 ปีมะเมีย สัมฤทธิ์ศก จุลศักราช 1184 รวมสิริอายุได้ 54 ปี

**บุตร-ธิดา**
# พระยาราชบุรี (กลั่น วงศาโรจน์) เจ้าเมืองราชบุรี คนที่ 4
# พระยาภักดีนฤบดินทร์  (กุ้ง วงศาโรจน์) เจ้าเมืองราชบุรี คนที่ 5 บิดาท่านผู้หญิงอู่ ภรรยาของเจ้าพระยาสุรพันธ์พิสุทธิ์ (เทศ บุนนาค)
# พระยาอัมรินทรฤๅชัย  (นิ่ม วงศาโรจน์) เจ้าเมืองราชบุรี คนที่ 6
# พระยาอัมรินทรฤๅชัย (โนรี วงศาโรจน์)

**ลำดับบรรดาศักดิ์**
พระยาสมุทรสงคราม
*พระยาอัมรินทรฤๅชัย
*เจ้าพระยาราชบุรี
*เจ้าพระยาวงศาสุรศักดิ์

**มรดก**
ซอยวงศาโรจน์ แขวงบางแค เขตบางแค กรุงเทพมหานคร
*ถนนวงศาโรจน์ ตำบลอุทัยใหม่ อำเภอเมืองอุทัยธานี จังหวัดอุทัยธานี
*ถนนวงศาโรจน์ ตำบลบ้านโป่ง อำเภอบ้านโป่ง จังหวัดราชบุรี

**อ้างอิง**

**บรรณานุกรม**
 เทพ สุนทรศารทูล, นามสกุลพระราชทาน, กรุงเทพฯ : สำนักพิมพ์ดวงแก้ว
หมวดหมู่:บุคคลที่เกิดในปี พ.ศ. 2311
หมวดหมู่:บุคคลที่เสียชีวิตในปี พ.ศ. 2365
หมวดหมู่:บรรดาศักดิ์ชั้นเจ้าพระยา
หมวดหมู่:เจ้าเมืองราชบุรี
หมวดหมู่:รัฐมนตรีว่าการกระทรวงกลาโหมไทย
หมวดหมู่:บุคคลในประวัติศาสตร์ไทย พ.ศ. 2325–2411